פרקליטות המדינה הודיעה היום (ראשון) לבאי כוחה של ראש עיריית נתניה, מרים פיירברג, על סגירת תיק החקירה בעניינה.
מנגד, הודיעה המחלקה הכלכלית בפרקליטות המדינה לבאי כוחו של סגן ראש העירייה, שמעון שר, כי היא שוקלת להעמידו לדין, בכפוף לשימוע, בגין עבירות שוחד, מרמה והפרת אמונים.
כזכור, ראשת עיריית נתניה נחקרה, בין היתר, בגין חשדות לפיהם פעלה בניגוד עניינים בהליכי תכנון ורישוי לטובת מקורביה ולטובתה, במסגרת טיפול העירייה במיזמי בנייה שונים. כן נחשדה פיירברג בכך שקיבלה שוחד במסגרת משא ומתן לרכישת שירותי בנייה במסגרת מיזם זה.
סגן ראשת העירייה נחקר בחשד לכך שביקש וקיבל טובות הנאה שונות כשוחד מבעלי עניין בתחום הנדל"ן בעיר, בהיותו יו"ר ועדת המשנה לתכנון ובנייה בוועדה המקומית לתכנון ובנייה נתניה.
לאחר סדרת דיונים בראיות ומשמעותן, שהתקיימה בהשתתפות גורמי פרקליטות ומשטרה, במסגרתה נבחנו ממצאי החקירה בעניינה של ראשת העירייה, החליט פרקליט המדינה לאמץ את עמדת המשנה לפרקליט המדינה (עניינים פליליים) ועמדת המחלקה הכלכלית, לפיה הגם שראשת העירייה לא נהגה כמצופה מאדם במעמדה, התמונה הראייתית שהתגבשה אינה מספיקה להביא להגשת כתב אישום בחשדות שנבחנו.
בעניינו של סגן ראש העירייה, שמעון שר, החליט מנהל המחלקה הכלכלית, על דעתו של המשנה לפרקליט המדינה (עניינים פליליים) לזמנו לשימוע. בכתב החשדות שנשלח לשר הוצגו לו החשדות כי ביצע שורה של עבירות לקיחת שוחד, מרמה והפרת אמונים.
הוא מצלם את עצמו כל היום, כל עו''ד מתחיל יכול למצוא מספר עבירות ביום אצלו, אבל התקבלה הוראה מגבוה בממלכת שלטון החוק שמי שמאיים עליו יעצר, והוא עצמו יימחלו לו כל עוונותיו כי הוא נלחם בחרדים, משא''כ שמעון שר שהוא חרדי נמחקים לו כל צדקותיו.
על פיירברג? נשים הן תמיד מעל לחוק. . והיו צריכים לסגור את התיק. מיד עם קבלתו.
החילונייה הצפונית - נקייה.
החרדי - יועמד לדין.